Bezinfekčnosť a Ospravedlnenie neprítomnosti dieťaťa v MŠ
Vyhlásenie o bezinfekčnosti
Na rozdiel od potvrdenia o zdravotnej spôsobilosti, ktoré zákonný zástupca predkladá spolu     so žiadosťou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa do materskej školy, a to:
· pred prvým vstupom dieťaťa do materskej školy a
· vždy po neprítomnosti dieťaťa v materskej škole dlhšej ako päť kalendárnych dní (aj po prázdninách).
Toto písomné vyhlásenie sa v praxi nazýva aj ako „vyhlásenie o bezinfekčnosti“.
Vyhlásenie o bezinfekčnosti podľa § 24 ods. 8 zákona č. 355/2007 Z. z. nesmie byť staršie ako jeden deň.


Ospravedlňovanie dieťaťa z MŠ
Spôsob ospravedlňovania dieťaťa je nasledovný:
OSPRAVEDLNENIE NEPRÍTOMNOSTI V MŠ predkladá rodič IBA dieťaťa, ktoré plní PPV (predškoláci) nasledovne:
- do 7 vyučovacích dní ospravedlňuje rodič 
- po 7 vyučovacích dňoch musí neprítomnosť ospravedlniť lekár 
BEZINFEKČNOSŤ predkladá rodič KAŽDÉHO dieťaťa:
- pred prvým vstupom dieťaťa do MŠ 
- vždy po neprítomnosti dieťaťa v MŠ dlhšej ako 5 kalendárnych dní (aj po prázdninách)

